**Međunarodni dan djevojaka i žena u ICT-u**

**– HAKOM nositelj projekta**

Cilj projekta je podizanje svijesti o značaju uključivanja djevojaka u područje informacijsko – komunikacijskih tehnologija i promicanje prednosti koje sa sobom nosi karijera u ICT sektoru, a središnje obilježavanje, koje se provodi diljem svijeta, održat će se 28. travnja. U tjednu uoči Međunarodnog dana djevojaka i žena u ICT-u, HAKOM organizira niz edukativnih radionica.

Dana 18.4.2016. cure 6.a i b razreda OŠ Vrbani posjetile su tvrtku „ICT“ povodom obilježavanja „Međunardnog dana djevojka „ 2016 u toj tvrtki .

Bile smo na jednoj jako zanimljivoj i poučnoj radionici gdje smo proučavale elektroničke kocke koje mogu biti u različitim bojama i mogu ispuštati razlčite zvukove.

Radionica je bila jako zanimljiva, igrale smo različite igre s elektroničkim kockama, pažljivo smo promatrale kako se mijenjaju boje na kockama i uživale u radionici.

Jako smo se zabavile, i rado bi željele da tvrtku „ICT“ osjetimo i sljedeće godine.

Zahvaljujemo tvrtki što su bili tako dobri domaćini: Na jako zanimljivoj i poučnoj radionici, i na sokovima i sendvičima.

***Laura Novoselec 6.a***

**Međunarodni dan djevojaka u ICT-u**

Dana 18.04.2016. djevojke iz 6.a i 6.b razreda posjetile su Smart Lumies radionicu u Ulici Roberta Frangeša Mihanovića. Putem smo pričale, smijale se i slikale. Vodila nas je naša draga profesorica iz informatike Magdalena Babić.

Kad smo došle, ljubazne gospođice uvele su nas u ogromni neboder. Na 14. katu dočekala nas je gosp.Martina koja nam je održala predavanje. Programirale smo, smišljale razne igre, promatrali kocke...

Nakon zanimljivog gradiva počastili su nas sa sokovima i sendvičima. Bilo nam je jako zabavno. Vratile smo se kući kao male programerke!!!

***Lorena Mrakužić 6.a***

Povodom međunarodnog dana djevojaka mi, učenice 6.a i b razreda išli smo u zgradu T-coma.

Tamo je organizirana radionica na kojoj su nam predavači, a ujedno i tvorci ovih kocaka Filip Kovačić Popov i Martina Grgić predstavili Smart Lumies - kocke za djecu, ali to nisu samo kocke koje mijenjaju boje i zvukove. Riječ je o alatu za učenje programiranja bez ekrana. Svaka kocka je jednaka po izgledu i tehnologiji koja je unutra, ali može imati drugačiji program koji odlučuje kako će se kocka ponašati u odnosu na druge kocke.

Program pomaže djeci kako bi naučila programirati. Sadržaj je bio poučan i zabavan. Zato svi koji vole programirati mogu doći na radionice i zabaviti se.

***Ana Jug 6.a***

**Međunarodni dan djevojaka u ICT-u**

Zbog obilježavanja „ Međunarodnog dana djevojaka u ICT-u˝ djevojčice naše škole išle su na informatičku radionicu dana 19.4.2016. koja se održala u zgradama HAKOM-a. Među tim djevojčicama našla sam se i ja. Bilo je jako poučno i zanimljivo te smo naučile mnoštvo stvari koje nismo znale te se nismo susrele s njima (npr. izgradnja LEGO robota). Radile se u parovima te su tako potaknuli našu zajedničku suradnju i dogovaranje. Poslije izgradnje LEGO robota programirale smo kretanje tog robota te smo sve u tom bile jako uspješne. Svima se svidjela radionica te sendviči poslije nje. U školu smo se vratile oko 15:00 sati te bile pune dojmova. Nisam išla na mnogo radionica, ali ova je bila jedna od zanimljivijih.

srijeda, 20.4.2016

***Anja Hladnik***

**Informatička radionica**

Jučer utorak 19.4.2016. Bili smo na informatičkoj radionici.Bile su tri djevojčice iz 5.A razreda,Četiri djevojčice iz 5.B i našeg razreda. Naš jučerašnji animator zvao se Ivan, jako je simpatičan. Na radionici smo pomoću laptopa na kojem su bile upute za robota, izradile Robote. Ja sam radila sa Sarom u paru, malo smo se svađale, ali smo bile dobar tim. Napravile smo odličnog robota i prve smo napravile zadani zadatak. Bilo je jako zabavno. Svi smo se odlično zabavili.kada smo završili dobili smo ogromne sendviće

U sendvićima je bila i majoneza na koju je jedna djevojčica iz 5.B alergična pa je nastala strka jer je bila gladna a ne ide na užinu ni nije imala novaca. Pa su se Ema i profesorica nešto dogovorile. Uglavnom meni je bilo odlično. Nadam se da ćemo i sljedeče godine ići tamo.

***Eva Čićin Šajn***

**Utorak,19.4.2016.**

Bili smo u visokoj staklenoj zgradi pored bivšeg Merkatora. Bili smo na 14. Katu i bilo je jako visoko. Radili smo robote od legića, pa smo na kraju stavili malo računalo na tog malog robotića. Kasnije smo na laptopu programirali neke kretnje koje želimo da naš robotić radi. Kad smo to napravili kopirali smo tu kretnju na računalo robotića, stisnuli jedan gumbić i naš robotić se kretao. Naučila sam kako robotika nije samo sastavljanje robota, nego i njihovo programiranje i isprobavanje.

***Klara Bačić***

**Informatička radionica**

U utorak 19.4.2016. bile smo na informatičkoj radionici u HAKOM-u.

Od kockica smo morale složiti robota koji se okretao i vozio naprijed-nazad . Ljudi koji su nas tamo dočekali su bili jako ljubazni. Bilo mi je jako zabavno i voljela bih ići opet.

***Mata Zeljko***

U utorak (19.4.) smo bili na informatičkoj radionici u HAKOM-u. Radili smo LEGO robote i programirali ih. Radionica mi se svidjela. Čak sam zamolila mamu da me upiše na robotiku. Nadam se da će nas sljedeće godine moći više sudjelovati jer ova bi se radionica svidjela svakom obožavatelju tehnike. Posebno dječacima. Uz LEGO aplikaciju (Ev3) smo sve razumjeli iako sam mislila da ništa neću razumjeti. Sada mi je puno jasnije što to znači programirati. Voljela bih i sljedeće godine sudjelovati u radionici jer sam puno toga naučili na zabavan način.

***Sara Štrkalj, 5.C***

18.4.2016. povodom Medunarodnog dana djevojaka  u ICT-u moje prijateljice i ja iz 6b i 6a razreda OŠ Vrbani bile smo na informatičkoj radionici. Radionica se održavala na 14. katu poslovne zgrade u blizini naše škole, pod potkroviteljstvom HAKOM-a. Voditelji radionice pokazali su nam kocku koja je elektronički povezana s kompjuterom i koja je programirana da izvršava zadane naredbe. Na kompjuteru bi programirali igru, a onda uz pomoć kocke to primijenili. Radile smo u grupama. Svaka grupa je pred kraj zamislila svoju igru i onda ju prezentirala svima. Poslije radionice počastili su nas sendvičima i sokom (što se svima svidjela). Meni se radionica svidjela i voljela bih da se takve i slične radionice češće organiziraju.

***Zita Novosel, 6.b***

18.4. mi cure iz 6.A i 6.B razreda išle smo sa profesoricom Babić u ICT kako bismo proširili naše znanje o informatici. Sudjelovali smo u radionici Smart lumies u kojoj smo upoznali Kocku sa kojom možemo igrati različite zabavne igre. Bile smo vrlo lijepo ugošćene.

***Dora Jurić Ihas***